Diari Oficial de la Generalitat Valenciana


Sumari del DOGV 5552, del 10-07-2007 (2007/9067)

ORDE de 30 de maig de 2007, de la Conselleria de Cultura, Educació i Esport, per la qual es convoca un concurs públic per a la concessió d'ajudes a les galeries d'art valencianes que siguen admeses en ARCO IFEMA/Fira de Madrid, en INTERART/Fira Mostrari Internacional de València o en altres fires internacionals en qualitat d'invitades.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5552

Data del DOGV
:   10-07-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/9067


Data del document
:   30-05-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * comerç d'art
    * manifestació comercial
    * belles arts

ORDE de 30 de maig de 2007, de la Conselleria de Cultura, Educació i Esport, per la qual es convoca un concurs públic per a la concessió d'ajudes a les galeries d'art valencianes que siguen admeses en ARCO IFEMA/Fira de Madrid, en INTERART/Fira Mostrari Internacional de València o en altres fires internacionals en qualitat d'invitades. [2007/9067]
La conselleria de Cultura, Educació i Esport té al seu càrrec el desplegament de les competències que en matèria de museus i belles arts van ser transferides a la Generalitat pel Reial Decret 3066/1983, de 13 d'octubre (BOE de 12 de desembre de 1983), per a l'acompliment de la qual cosa és necessari que les ajudes orientades a la difusió del patrimoni artístic moble per part de la Generalitat queden regulades de forma coherent pel que fa a la seua naturalesa i a l'ordenament jurídic autonòmic. Entre les competències mencionades figura la de promoure i difondre el patrimoni cultural.
Per tot això, i fent ús de les facultats conferides per l'article 28.e de la Llei 5/1983, de 30 de desembre, del Consell,
ORDENE
Primer
Convocar un concurs públic per a la concessió d'ajudes a les galeries d'art valencianes que participen en ARCO 2007, IFEMA/Fira de Madrid, en INTERART/Fira Mostrari Internacional de València o en altres fires internacionals en qualitat d'invitades, i aprovar les bases per les quals es regix el concurs, així com els annexos I, II, III, IV i V.
Segon
L'import global màxim de les ajudes és de cinquanta mil euros (50.000 euros), que es financen a càrrec de l'aplicació pressupostària 09.75.83.255.49.3, codi de línia T2163000, de l'estat de despeses del pressupost de la Generalitat per a l'exercici de 2007.
DISPOSICIONS FINALS
Primera
Es delega en la secretària autonòmica de Cultura i Política Lingüística la facultat de concedir les ajudes i se l'autoritza perquè, en l'àmbit de les seues competències, dicte les resolucions que considere necessàries per a dur a terme el que disposa esta orde.
Segona
La present orde tindrà efectes des del dia de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans indicats a continuació:
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació de l'acte.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de l'acte.
València, 30 de maig de 2007
El conseller de Cultura, Educació i Esport,
ALEJANDRO FONT DE MORA TURÓN
ANNEX I
Bases de la convocatòria pública per a la concessió d'ajudes a les galeries d'art valencianes que participen en ARCO IFEMA/Fira de Madrid, en INTERART/Fira Mostrari Internacional de València i en altres fires internacionals en qualitat d'invitades
Primera.
L'objecte de les ajudes és el suport a la participació de les galeries d'art valencianes en la convocatòria de 2007 d'ARCO o d'INTERART, a fi d'afavorir la presència del major nombre de galeries d'art valencianes en els dos certàmens.
Igualment, es fomenta la participació, com a invitades, de les galeries d'art valencianes seleccionades en fires d'art de caràcter internacional.
Segona.
1. Dins dels límits pressupostaris i d'acord amb les condicions i els criteris que establixen les presents bases, poden obtindre les ajudes les galeries d'art valencianes que siguen admeses en la convocatòria de 2007 d'ARCO IFEMA/Fira de Madrid o d'INTERART/Fira Mostrari Internacional de València.
2. La participació com a invitades de les galeries d'art valencianes en les edicions de l'any 2007 de les fires d'art de caràcter internacional també pot ser subvencionada tenint en compte les limitacions pressupostàries i les condicions que establixen estes bases.
3. En tot cas, abans de l'acabament del termini de presentació d'instàncies, s'hauran de complir els requisits que establixen els punts 2 i 3 de l'article 13 de la Llei 38/2003, de 17 de novembre, general de subvencions, per a obtindre la condició de beneficiari, i acreditar-los de la forma prevista en l'apartat 7 del mateix article.
4. En concret, es destinen quaranta mil euros (40.000 euros) per a subvencionar la participació en ARCO IFEMA/Fira de Madrid, i deu mil euros (10.000 euros) per a subvencionar tant els participants en INTERART/Fira Mostrari Internacional de València com els participants invitats en fires internacionals.
Tercera.
1. El termini de presentació de sol·licituds és, en el cas de sol·licitar l'ajuda per a participar en ARCO IFEMA/Fira de Madrid, de quinze dies hàbils a comptar des de l'endemà de la publicació d'esta orde en el Diari Oficial de la Comunitat Valenciana. En el cas de sol·licitar l'ajuda per a participar en INTERART/Fira Mostrari Internacional de València, el termini és de deu dies hàbils a comptar des de l'endemà del dia de la clausura del certamen.
En el cas de sol·licitar l'ajuda per a fires internacionals, el termini acaba l'1 d'octubre de 2007, sempre que haja sigut clausurat el certamen per al qual se sol·licita l'ajuda.
2. Les sol·licituds, dirigides a la Secretaria Autonòmica de Cultura i Política Lingüística, el model de les quals figura en l'annex II, s'han d'acompanyar dels documents següents:
a) Fotocòpia confrontada del DNI del peticionari o, en el cas de persona jurídica, fotocòpia confrontada de l'escriptura que acredita la representació que exercix la persona que subscriu la sol·licitud.
b) En el cas de persones jurídiques, s'ha de presentar, a més, una fotocòpia compulsada del document públic que acredita l'existència de l'entitat.
c) Fotocòpia compulsada del NIF o CIF i dades bancàries on es desitja rebre la subvenció, segons el model que figura en l'annex V.
d) Acreditació documental de la localització de la galeria d'art.
e) Justificant demostratiu de l'admissió en l'edició de 2007 d'ARCO IFEMA/Fira de Madrid o d'INTERART/Fira Mostrari Internacional de València, en el qual s'indiquen el nombre de metres assignats, o invitació cursada pel país estranger organitzador de la fira internacional justificativa de la selecció de la galeria d'art valenciana i de l'absència de contraprestació de la galeria respecte a l'organització de la fira.
f) Acreditació de trobar-se al corrent en les obligacions tributàries (estatals i autonòmiques) i de la Seguretat Social, a través d'un testimoni judicial, un certificat telemàtic o una transmissió de dades, o d'un certificat administratiu emés a l'efecte. No obstant això, el fet que l'interessat s'aculla a esta convocatòria comporta l'autorització expressa a la Secretaria Autonòmica de Cultura i Política Lingüística per a sol·licitar a les administracions tributàries i de la Seguretat Social les dades indicades.
g) Declaració responsable de complir els requisits exigits en els punts 2 i 3 de l'article 13 de la Llei 38/2003, de 17 de novembre, general de subvencions, segons el model que figura en l'annex III d'esta convocatòria.
h) Declaració responsable, segons l'annex IV, en el cas que el sol·licitant no siga una corporació local, relativa al compliment de la normativa d'integració laboral de persones amb discapacitat, tot això de conformitat amb el Decret 279/2004, de 17 de desembre, del Consell de la Generalitat Valenciana, pel qual es regulen mesures en els procediments de contractació administrativa i de concessió de subvencions per al foment d'ocupació en les persones amb discapacitat.
3. La sol·licitud i la documentació indicades en esta base s'han de presentar en el Registre General de la conselleria de Cultura, Educació i Esport, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4. Si la sol·licitud no complix els requisits o està incompleta, es requerirà el sol·licitant perquè en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després de dictar la resolució prèvia corresponent i notificar-li-la.
Quarta.
1. La selecció prèvia de les sol·licituds l'haurà de realitzar una comissió avaluadora formada pel cap de l'Àrea d'Arts Plàstiques i per un cap de servici designat per ell, i presidida per la secretària autonòmica de Cultura i Política Lingüística, o persona en qui delegue.
2. Prenent com a base el seu informe, la comissió avaluadora, que en el cas de les fires nacionals haurà de fer la prorrata per superfície ocupada, i en el dels certàmens internacionals haurà de justificar la importància de la selecció-invitació realitzada i la qualitat del certamen i/o les causes de desestimació, elevarà la proposta a la secretària autonòmica de Cultura i Política Lingüística perquè dicte la resolució de concessió de les ajudes objecte de la convocatòria, per delegació del conseller de Cultura, Educació i Esport. La resolució s'haurà de publicar en el Diari Oficial de la Comunitat Valenciana.
3. Si la convocatòria no es resolguera ni es notificara en el termini de sis mesos comptats des de la data de publicació, es consideraria que la sol·licitud presentada ha sigut desestimada.
Cinquena.
Per a la distribució de les ajudes, es partirà d'una assignació inicial mínima a cada sol·licitant, que serà de dos mil euros (2.000 euros) per a participar en ARCO IFEMA/Fira de Madrid, de set-cents euros (700 euros) per a participar en INTERART/Fira Mostrari Internacional de València, i de dos mil euros (2.000 euros) per a fires en l'estranger. Per a l'adjudicació de la resta de l'import assignat per a subvencionar la participació en cada fira, es farà una distribució entre les galeries sol·licitants segons els metres quadrats que els haja concedit el comité organitzador del certamen corresponent. En el cas de participar com a galeria invitada en fires internacionals, com que no hi ha prorrata per m² ocupat, per la gratuïtat de la participació, la distribució de les possibles ajudes es farà segons el criteri de la comissió avaluadora establida en la base quarta, la qual elevarà la proposta corresponent.
En el cas de sol·licitar l'ajuda per a la participació en ARCO IFEMA/Fira de Madrid, la subvenció màxima que pot obtindre cada galeria, independentment del nombre de metres quadrats assignat pel comité organitzador, és de sis mil euros (6.000 euros), i en el cas de sol·licitar-la per a INTERART/Fira Mostrari Internacional de València, és de 2.500 euros (2.500 euros). En el cas de fires a l'estranger, la subvenció màxima és de sis mil euros (6.000 euros).
Si, distribuïdes d'esta manera les ajudes entre els sol·licitants per a ARCO IFEMA/Fira de Madrid, no s'haguera esgotat l'import destinat a subvencionar la participació en este certamen, l'excedent passaria a augmentar l'import destinat a subvencionar la participació en INTERART/Fira Mostrari Internacional de València i en fires internacionals.
Les economies que resulten de l'import global d'esta convocatòria, una vegada adjudicades les ajudes per a la participació en ARCO IFEMA/Fira de Madrid, en INTERART/Fira Mostrari Internacional de València i en fires internacionals, es podran redistribuir entre els adjudicataris participants en qualsevol d'estes fires; en este cas es podrà superar el màxim per galeria.
Sisena.
Són obligacions del beneficiari, a la vista de l'article 14 de la Llei 38/2003, de 17 de novembre, general de subvencions, les següents:
a) Realitzar l'activitat o adoptar el comportament que fonamenta la concessió de subvencions.
b) Justificar davant de l'òrgan concedent el compliment dels requisits i les condicions, així com la realització de l'activitat i el compliment de la finalitat, que determinen la concessió o l'obtenció de la subvenció.
c) Sotmetre's a les actuacions de comprovació que puga fer l'òrgan concedent, així com a qualsevol altra comprovació i control financer que puguen realitzar els òrgans de control competents, tant nacionals com comunitaris, aportant tota la informació requerida en l'exercici de les actuacions anteriors.
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades.
Esta comunicació ha d'efectuar-se tan prompte com se sàpia el fet i, en tot cas, abans de la justificació de l'aplicació donada als fons percebuts.
e) Disposar dels llibres comptables, dels registres diligenciats i de la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com de tots els estats comptables i registres específics exigits per les bases reguladores de les subvencions, a fi de garantir l'adequat exercici de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, en la mesura que puguen ser objecte de les actuacions de comprovació i control.
g) Procedir al reintegrament dels fons percebuts en els casos previstos en l'article 37 de la Llei 38/2003, de 17 de novembre, general de subvencions.
L'incompliment de les obligacions anteriors donarà lloc a l'exigència de les responsabilitats o sancions corresponents, d'acord amb la legislació vigent.
Setena.
Són procedents el reintegrament de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde la procedència del reintegrament en els casos previstos en l'article 37 de la Llei 38/2003, de 17 de novembre, general de subvencions, entre els quals els següents:
a) Incompliment de l'obligació de justificació.
b) Obtenció de la subvenció sense complir les condicions requerides.
c) Incompliment de la finalitat per a la qual fou concedida la subvenció.
d) Incompliment de les condicions imposades als beneficiaris amb motiu de la concessió de la subvenció.
Huitena.
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, poden donar lloc a la modificació de la resolució de concessió.
L'import de les subvencions regulades en el present article no pot ser en cap cas d'una quantia que, aïlladament o en concurrència amb subvencions, ajudes d'altres administracions públiques o d'altres ens públics o privats, ingressos o recursos, excedisca el cost de l'activitat que ha de dur a terme el beneficiari.
Novena.
1. El pagament de les ajudes previstes en esta orde s'ha de fer d'acord amb el que establixen el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, i la Llei de pressupostos de la Generalitat per al 2007.
2. Per a poder efectuar el pagament, els beneficiaris han de presentar abans del 5 de desembre de 2007 la documentació següent:
a) Factures originals o fotocòpies confrontades de les despeses realitzades en relació amb l'ocupació de l'espai de la fira.
b) Memòria explicativa de les activitats realitzades i el seu cost, amb el desglossament de cada una de les despeses fetes.
3. Si l'activitat ha sigut finançada amb fons propis o altres subvencions o recursos, a més de la subvenció concedida, s'haurà d'acreditar en la justificació l'import, la procedència i l'aplicació dels fons a les activitats subvencionades.
4. Una vegada conclòs el termini sense que s'haguera presentat esta documentació, l'ajuda quedaria sense efecte i s'arxivaria l'expedient.